ᱠᱩᱞᱤ-ᱟᱱᱟ ᱵᱽᱞᱚᱠ

ᱠᱩᱞᱤ-ᱟᱱᱟ (କୁଳିଅଣା/KULIANA) ᱳᱰᱤᱥᱟ ᱯᱚᱱᱚᱛ ᱢᱭᱩᱨᱵᱷᱸᱡᱽ ᱦᱚᱱᱚᱛ ᱨᱮᱱᱟᱜ ᱒᱖ ᱜᱚᱴᱟᱝhttps://mayurbhanj.nic.in/subdivision-blocks/ ᱵᱽᱞᱚᱠ ᱠᱷᱚᱱ ᱢᱤᱫ ᱴᱟᱝ ᱵᱽᱞᱚᱠ ᱦᱩᱭᱩᱜ ᱠᱟᱱᱟ ᱠᱩᱞᱤᱟᱱᱟ ᱾ ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱨᱮᱱᱟᱜᱼᱟ ᱵᱟᱨᱤᱯᱚᱫᱟ ᱢᱩᱠᱷᱭᱟᱹ ᱥᱚᱫᱚᱨ ᱠᱷᱚᱱ ᱵᱮᱲᱟ ᱨᱟᱠᱟᱵ ᱮᱛᱚᱢ ᱥᱮᱫ ᱑᱗ ᱠᱤᱞᱚᱢᱤᱴᱚᱨ ᱨᱮ ᱠᱩᱞᱤ ᱟᱱᱟ ᱧᱟᱢᱚᱜᱼᱟ ᱾ ᱠᱩᱞᱤ-ᱟᱱᱟ ᱵᱚᱥ ᱟᱨ ᱨᱮᱞ ᱛᱮ ᱥᱮᱴᱮᱨ ᱜᱟᱱᱚᱜᱼᱟ ᱾ ᱡᱟᱢᱥᱮᱫᱯᱩᱨ ᱠᱷᱚᱱ ᱑᱑᱘ ᱠᱤᱞᱚᱢᱤᱴᱚᱨ ᱨᱟᱭᱨᱚᱢᱯᱩᱨ ᱦᱚᱨ ᱛᱮ ᱵᱟᱵᱚᱱ ᱜᱷᱟᱹᱴᱤ ᱠᱷᱚᱱ ᱟᱬᱜᱚ ᱟᱛᱮ ᱵᱟᱺᱜᱨᱤᱯᱩᱥᱤ ᱥᱮᱫ ᱛᱮ ᱦᱮᱡ ᱞᱮᱱ ᱠᱷᱟᱱ ᱠᱚᱲᱟᱵᱟᱹᱰᱤᱭᱟᱹ ᱛᱟᱭᱚᱢ ᱠᱩᱞᱤ-ᱟᱱᱟ ᱧᱟᱢᱚᱜᱼᱟ ᱾ ᱚᱱᱠᱟ ᱜᱮ ᱠᱷᱚᱨᱚᱜᱯᱩᱨ ᱠᱷᱚᱱ ᱔᱙ ᱮᱞ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱛᱮ ᱘᱘ ᱠᱤᱞᱚᱢᱤᱴᱚᱨ ᱵᱚᱦᱚᱲᱟᱜᱩᱰᱟᱹ ᱥᱮᱫ ᱛᱮ ᱑᱘ ᱮᱞ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱦᱚᱨ ᱞᱮᱵᱫᱽ ᱟᱛᱮᱫ ᱡᱷᱟᱨᱯᱳᱠᱷᱚᱨᱤᱭᱟᱹ (ᱵᱚᱢᱵᱮ ᱪᱷᱚᱠ), ᱵᱩᱰᱟᱹᱢᱚᱨᱟ ᱠᱚᱞᱟᱵᱟᱲᱤᱭᱟᱹ ᱛᱟᱭᱚᱢ ᱠᱩᱞᱤ-ᱟᱱᱟ ᱧᱟᱢᱚᱜᱼᱟ ᱾ 
 ᱥᱤᱢᱟᱹ 
ᱠᱩᱞᱤ-ᱟᱱᱟ ᱵᱞᱚᱠ ᱨᱮᱱᱟᱜ ᱟᱭᱛᱟᱱ ᱦᱩᱭᱩᱜᱠᱟᱱᱟ ᱒᱙᱙ km²https://censusindia.gov.in/2011census/dchb/2107_PART_B_DCHB_MAYURBHANJ.pdf ᱾ ᱵᱞᱚᱠ ᱨᱮᱱᱟᱜ ᱥᱟᱢᱟᱝ ᱨᱮ ᱥᱩᱲᱤᱭᱟᱹᱯᱚᱫᱚᱟ ᱵᱞᱚᱠ, ᱯᱟᱪᱮ ᱨᱮ ᱵᱟᱺᱨᱤᱯᱩᱥᱤ ᱵᱞᱚᱠ, ᱮᱛᱚᱢ ᱨᱮ ᱥᱟᱨᱚᱥᱠᱚᱬᱟ ᱵᱞᱚᱠ ᱟᱨ ᱵᱮᱸᱜᱚᱞ ᱯᱚᱱᱚᱛ ᱟᱨ ᱠᱚᱧᱮ ᱨᱮ ᱵᱟᱨᱤᱯᱚᱫᱟ ᱟᱨ ᱥᱭᱟᱢᱟᱠᱷᱩᱱᱴᱟ ᱵᱞᱚᱠ ᱢᱮᱱᱟᱜᱼᱟ ᱾ 

 ᱞᱮᱠᱷᱟ ᱠᱚ 
᱒᱐᱑᱑ ᱨᱮᱱᱟᱜ ᱦᱚᱲ ᱮᱞ ᱞᱮᱠᱟᱛᱮ ᱱᱚᱣᱟ ᱵᱞᱚᱠ ᱨᱮ ᱒᱓᱕ ᱜᱚᱴᱟᱝ ᱟᱹᱛᱩ ᱟᱨ ᱑᱗ ᱜᱚᱴᱟᱝ ᱜᱨᱟᱢᱯᱚᱸᱪᱟᱭᱚᱴ ᱢᱮᱱᱟᱜᱼᱟ ᱾ ᱵᱞᱚᱠ ᱨᱮ ᱒᱓᱙᱓᱕ ᱚᱲᱟᱜ ᱢᱮᱱᱟᱜᱼᱟ ᱾ ᱱᱚᱣᱟ ᱵᱞᱚᱠ ᱨᱮ ᱑,᱐᱑,᱑᱕᱑ ᱦᱚᱲ ᱢᱮᱱᱟᱜ ᱠᱚᱣᱟ ᱚᱱᱟ ᱢᱩᱫ ᱨᱮ ᱠᱚᱲᱟ ᱠᱚ ᱦᱦᱩᱭᱩᱜ ᱠᱟᱱᱟ ᱕᱐᱗᱒᱒ ᱟᱨ ᱠᱩᱲᱤ ᱠᱚ ᱦᱩᱭᱩᱜ ᱠᱟᱱᱟ ᱕᱐᱔᱒᱙ ᱾ ᱱᱚᱰᱮ ᱨᱮᱱ ᱡᱚᱛᱚ ᱵᱚᱱᱚᱥᱛᱤ ᱟᱹᱛᱩ ᱨᱤᱱ ᱠᱟᱱᱟ ᱠᱚ ᱾ 

 ᱟᱹᱢᱟᱹᱞᱤ 
ᱠᱩᱞᱤ-ᱟᱱᱟ ᱨᱮᱱᱟᱜ ᱴᱚᱦᱚᱥᱤᱞ ᱫᱚ ᱠᱩᱞᱤᱟᱱᱟ ᱨᱮᱜᱮ ᱢᱮᱱᱟᱜᱼᱟ ᱤᱠᱦᱟᱱ ᱱᱚᱣᱟ ᱨᱮᱱᱟᱜ ᱵᱞᱚᱠ ᱚᱯᱷᱤᱥ ᱫᱚ ᱪᱟᱸᱫᱣᱟ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱥᱚᱫᱚᱨ ᱠᱩᱞᱤᱟᱱᱟ ᱠᱷᱚᱱ ᱑᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ᱠᱩᱞᱤᱟᱱᱟ ᱛᱚᱦᱚᱥᱤᱞ ᱨᱮ ᱕ ᱜᱚᱴᱟᱝ ᱟᱨ ᱟᱭᱤ ᱢᱚᱱᱰᱚᱲ ᱢᱮᱱᱟᱜᱼᱟ ᱡᱮᱢᱚᱱ ᱰᱩᱢᱩᱨᱰᱤᱦᱟᱹ, ᱜᱮᱸᱰᱟᱯᱳᱠᱷᱨᱤ, ᱠᱩᱪᱟᱹᱭ, ᱠᱩᱞᱤᱟᱱᱟ, ᱪᱟᱸᱫᱩᱣᱟhttp://bhulekh.ori.nic.in/TahasilWebsite/TahasilInfo.aspx᱾ ᱵᱞᱚᱠ ᱨᱮ ᱵᱟᱨᱭᱟ ᱛᱷᱟᱱᱟ ᱢᱮᱱᱟᱜᱼᱟ ᱢᱤᱫᱴᱟᱝ ᱫᱚ ᱠᱩᱞᱤᱟᱱᱟ ᱨᱮ ᱟᱨ ᱢᱤᱫ ᱫᱚ ᱪᱟᱸᱫᱩᱣᱟ ᱨᱮhttps://mayurbhanj.nic.in/police/ ᱾ ᱠᱩᱞᱤᱟᱱᱟ ᱨᱮ ᱢᱤᱫ ᱜᱩᱥᱴᱤ ᱰᱟᱠᱛᱚᱨᱠᱷᱟᱱᱟ ᱢᱮᱱᱟᱜᱼᱟ ᱚᱱᱟ ᱥᱟᱶ ᱪᱟᱸᱫᱣᱟ, ᱠᱮᱣᱴᱩᱬᱤᱢᱟᱹᱨᱤ, ᱥᱟᱱ ᱥᱟᱨᱚᱥᱯᱚᱥᱤ ᱟᱨ ᱢᱟᱨᱟᱝ ᱴᱟᱺᱰᱤ ᱨᱮ ᱯᱩᱭᱞᱩ ᱛᱤᱪᱷᱟᱹᱜ ᱛᱟᱞᱢᱟ ᱢᱮᱱᱟᱜᱼᱟ ᱾ ᱠᱩᱞᱤᱟᱱᱟ ᱨᱮ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱯᱚᱧᱡᱟᱵᱽ ᱱᱮᱥᱚᱱᱟᱞ ᱵᱮᱸᱠ ᱟᱨ ᱭᱩᱱᱟᱭᱴᱮᱰ ᱵᱮᱸᱠ ᱚᱯ ᱤᱸᱰᱤᱭᱟ ᱢᱮᱱᱟᱜᱼᱟ (ᱯᱚᱧᱡᱟᱵᱽ ᱱᱮᱥᱱᱟᱞ ᱵᱮᱸᱠ ᱟᱨ ᱭᱩᱱᱟᱭᱴᱮᱰ ᱵᱮᱸᱠ ᱚᱯ ᱤᱸᱰᱤᱭᱟ ᱱᱤᱛᱚᱜ ᱫᱚ ᱢᱮᱥᱟ ᱟᱠᱟᱱᱟ) ᱾
{| class="wikitable"

 ᱯᱟᱛᱟ ᱯᱟᱨᱟᱵ ᱠᱷᱮᱞᱚᱸᱰ 
ᱱᱚᱣᱟ ᱵᱞᱚᱠ ᱨᱮᱱᱟᱜ ᱧᱩᱛᱩᱢᱟᱱ ᱠᱷᱮᱞᱚᱸᱰ ᱦᱮᱯᱨᱟᱣ ᱦᱩᱭᱩᱜ ᱠᱟᱱᱟ ᱪᱟᱸᱫᱩᱣᱟ ᱪᱤᱸᱰᱩ ᱮᱱᱮᱡ ᱦᱮᱯᱨᱟᱣ, ᱰᱩᱢᱵᱩᱨᱰᱤᱦᱟᱹ  ᱪᱤ‍‌ᱸᱰᱩ ᱮᱱᱮᱡ ᱦᱮᱯᱨᱟᱣ, ᱛᱤᱲᱚᱛᱚᱞᱠᱷᱚ ᱪᱤᱸᱰᱩ ᱮᱱᱮᱡ ᱦᱮᱯᱨᱟᱣ, ᱠᱷᱩᱠᱩᱸᱰᱤᱭᱟᱹ ᱪᱤᱸᱰᱩ ᱮᱱᱮᱡ ᱦᱮᱯᱨᱟᱣ ᱾ 

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
https://mayurbhanj.nic.in/

ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱵᱞᱚᱠ